CELEX: 32013R0763
Language: hr
Date: 2013-08-07 00:00:00
Title: Provedbena uredba Komisije (EU) br. 763/2013 оd 7. kolovoza 2013. o izmjeni Uredbe (EZ) br. 637/2009 o razvrstavanju određenih vrsta biljaka u svrhu procjene primjerenosti naziva sorti  Tekst značajan za EGP

8.8.2013   
            
            
               HR
            
            
               Službeni list Europske unije
            
            
               L 213/16
            
         PROVEDBENA UREDBA KOMISIJE (EU) br. 763/2013
   оd 7. kolovoza 2013.
   o izmjeni Uredbe (EZ) br. 637/2009 o razvrstavanju određenih vrsta biljaka u svrhu procjene primjerenosti naziva sorti
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/53/EZ od 13. lipnja 2002. o zajedničkom katalogu sorata poljoprivrednih biljnih vrsta (1), a posebno njezin članak 9. stavak 6.,
   uzimajući u obzir Direktivu Vijeća 2002/55/EZ od 13. lipnja 2002. o stavljanju na tržište sjemena povrća (2), a posebno njezin članak 9. stavak 6.,
   budući da:
   
               (1)
            
            
               U vezi s određenim vrstama razrede utvrđene u Prilogu I. Uredbi Komisije (EZ) br. 637/2009 od 22. srpnja 2009. o utvrđivanju provedbenih pravila o primjerenosti naziva sorti poljoprivrednih biljnih vrsta i povrtnih vrsta (3), potrebno je prilagoditi kako bi se uzele u obzir promjene u međunarodnom botaničkom razvrstavanju. Ured Zajednice za biljnu raznolikost te je promjene uvrstio u studenome 2012. u „Smjernice o napomenama s objašnjenjima članka 63. Uredbe Vijeća (EZ) br. 2100/94 od 27. srpnja 1994. o zaštiti biljnih sorata Zajednice”.
            
         
               (2)
            
            
               Uredbu (EZ) br. 637/2009 stoga treba na odgovarajući način izmijeniti.
            
         
               (3)
            
            
               Mjere predviđene ovom Uredbom u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 637/2009 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. kolovoza 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 193, 20.7.2002., str. 1.
   
      (2)  SL L 193, 20.7.2002., str. 33.
   
      (3)  SL L 191, 23.7.2009., str. 10.
   
      PRILOG
      Prilog I. Uredbi (EC) br. 637/2009 mijenja se kako slijedi:
      
                  (1)
               
               
                  U tablici 1. s razredima unutar roda redci 4.1. i 4.2. zamjenjuju se sljedećim:
                  
                              Klase
                           
                           
                              Znanstveni nazivi
                           
                        
                              „Razred 4.1.
                           
                           
                              
                                 Solanum tuberosum
                              
                           
                        
                              Razred 4.2.
                           
                           
                              
                                 Solanum lycopersicum, podanci rajčice i međuvrsni križanci
                           
                        
                              Razred 4.3.
                           
                           
                              
                                 Solanum melongena
                              
                           
                        
                              Razred 4.4.
                           
                           
                              
                                 Solanum osim razreda 4.1., 4.2., 4.3.”
                           
                        
            
                  (2)
               
               
                  U tablici 2. s razredima koji obuhvaćaju više od jednog roda, redci s razredima 201. i 203. zamjenjuju se sljedećim:
                  
                              Klase
                           
                           
                              Znanstveni nazivi
                           
                        
                              „Razred 201.
                           
                           
                              
                                 Secale, Triticum, xTriticosecale
                              
                           
                        
                              Razred 203. (*)
                           
                           
                              
                                 Agrostis, Dactylis, Festuca, xFestulolium, Lolium, Phalaris, Phleum i Poa”